o
UUDISTUMINEN
Uudistuminen uskollisuuden kautta
Avaa Raamatusta 1. Kor. 1.
Tarkastelemme tänään kahta lukua Raamatusta.
Puhun vallankumouksellisesta uskollisuudesta.
Herra on antanut meille keinoja uudistuksen toteuttamiseen -
ihmisten, perheiden, kaupunkien ja kansojen elämässä.
Jumala tarjoaa käyttöömme monenlaisia työkaluja.
Niistä jotkin ovat ilmeisiä ja voimakkaita.
Sellaisia ovat tiimimme, -
jotka rukoilevat kadulla sairaiden puolesta.
Se on hyvin ilmeistä ja hyökkäävää siinä mielessä, -
että se käy avoimesti pimeyden voimia vastaan.
Se on tärkeä osa toimintaamme.
Olemme onnistuneet siinä, mistä olen kiitollinen.
Olen halunnut sitä koko ikäni. Kuulemme hienoja todistuksia.
Viime viikollakin tapahtui monia ihmeitä. Se on rohkaisevaa.
Jumala on kutsunut meidät myös salaiseen palvelutyöhön.
Olemme kuin suolaa, jota on siroteltu yhteiskuntaan -
ja joka auttaa tuomaan muutoksen.
Olemme kuin hapatetta, joka auttaa kasvamaan.
Luemme kaksi raamatunpaikkaa, jotka kuvaavat näitä kahta totuutta, -
ilmeistä ja voimakasta palvelutyötä sekä salaista soluttautumista.
Tahdon keskittyä uskollisuuteen.
Uskollisuus on kunnian kulttuurin ilmentymä.
Tahdomme korostaa ja rakentaa kunnian kulttuuria -
täällä ja kaikissa seurakunnissa, joihin olemme kosketuksissa.
Danny Silk viimeistelee juuri kirjaa kunnian kulttuurista.
Uskon, että kirja on erittäin voimallinen.
Uskollisuus
On kiva puhua siitä ilman että...
Joskus tuomme sanoman, joka ihmisten täytyy kuulla, -
koska he ovat sekaisin.
Saatamme julistaa kaupungissa, jolla on ongelmia tietyllä alueella
Siitä ei ole kyse.
Olen kiitollinen siitä, että te olette niin uskollisia.
Samaa voi sanoa koko kaupungistamme.
Johtajat ja seurakunnanpalvelijat kunnioittavat toisiaan.
Sanomallani ei siis ole piilomerkitystä.
Pikemminkin se on vetoomus lisätä höyryä alueella, -
jolla uudistumisprosessia voidaan kiihdyttää -
kaupungissa, alueella ja maassa.
Tarinat kertovat, miten kannattaa toimia ja miten ei.
1. Kor. 1:10.
Ensin lainaan NASB-raamatun- käännöksestä Sananl. 20:6:ta.
Siinä sanotaan: -
"Moni kuuluttaa omaa uskollisuuttaan," -
"mutta mistä löytyy todella luotettava mies?"
Se on mielenkiintoinen jae.
Herra sanoo, että taivaan näkökulmasta -
uskollisuus voi olla jotakin muuta kuin se, mitä ihminen ymmärtää.
Meillä voi olla esimerkkejä siitä, miten olemme olleet uskollisia.
On olemassa uskollisuutta, joka on lyhytnäköistä, -
kehittymätöntä, epäkypsää ja lihallista.
Se saa meidät elämään alhaisen tason uskollisuudessa.
"Mutta mistä löytyy todella luotettava mies?"
Jumala rakentaa kunnian kulttuuria -
auttamalla meitä keskittymään uudistuksessa tietyille alueille.
1. Kor. 1:10: -
"Minä kehotan teitä, veljet, Jeesuksen Kristuksen nimeen," -
"että olisitte puheessa yksimieliset" -
"ettekä suvaitsisi riitaisuuksia keskuudessanne," -
"vaan pysyisitte sovinnossa ja teillä olisi sama mieli ja ajatus."
Se olisi iso ihme.
Paavali kehottaa uskovia tässä jakeessa -
pitämään keskenään yhtä, -
välttämään hajaannusta ja elämään yksimielisinä.
Se vaatii paljon.
Ensin Paavali kehottaa olemaan puheessa yksimieliset.
Tahdon viitata erääseen seikkaan sen takia, -
mitä kaupungissamme on tapahtunut viime päivien aikana.
Tämän alueen uskovien on tärkeä ymmärtää, -
että puheemme on samaa seura- kuntasalien sisä- ja ulkopuolella.
Hengen vaikutus näkyy eri tavoin eri seurakunnissa.
Täällä ihmiset tärisevät, vapisevat ja kieriskelevät, -
kun heidän puolestaan rukoillaan.
Yritämme tehdä kaiken hienovaraisesti.
On hienoa nähdä vapautumisia.
Tällaiset asiat eivät ole yleisiä kaikkialla.
Soitamme musiikkia kovalla, huudamme ja tanssimme.
Jotkut nousevat tuoleille. Kaikissa seurakunnissa se ei ole normaalia.
Sallimme tilaisuuksissamme tiettyjä asioita.
Niiden korostaminen seurakuntamme ulkopuolella luo hajaannusta, -
koska muissa seurakunnassa ilmenemismuodot ovat erilaisia.
Toki julistamme evankeliumia ja rukoilemme, -
mutta on tajuttava, että olemme osa isompaa kristusruumista -
ja että meillä on yhteinen sanoma.
Kun puheemme on yhtä ja meillä on sama mieli ja ajatus, -
sanoma vaikuttaa moninkertaisesti enemmän.
Kun opimme pitämään yhtä, vaikutuksemme on suurempi.
Sanon tämän sivuhuomautuksena.
Paavali kehottaa uskovia pitämään yhtä.
On olemassa ekumeniaa, jota Raamattu ei mainitse.
Siinä ponnistellaan, jotta saataisiin yhteys, -
mutta ei tiedetä, mitä on olla yhtä Kristuksessa.
On olemassa inhimillistä yhteyttä, jolla ei ole ikuista arvoa.
Kuvittele kolmiota, jossa Jumala on ylinnä ja sinä ja minä kulmissa.
Kun yhdessä pyrimme kohti uudistunutta mieltä, Kristusta, -
tulemme lähemmäs toisiamme.
Kun muutumme Kristuksen kaltaisiksi, -
huomaamme olevamme läheisempiä, toisistamme riippuvaisempia -
ja läpinäkyvämpiä.
Se on tunnusomaista ihmiselle, joka etsii yhteyttä Kristuksen kanssa.
Paavali oli kuullut, että uskovilla oli riitoja.
J. 12: "Toiset teistä sanovat: 'Minä olen Paavalin puolella', -
"toiset taas: 'Minä Apolloksen", "Minä Keefaksen", "Minä Kristuksen'
Tahdon nyt kertoa hieman taustatietoa.
Korinton seurakunnassa oli ihmisiä, joilla oli lahjoja.
Armolahjat toimivat siellä voimallisesti.
He tekivät monet asiat hyvin. Paavali kiitti heitä siitä.
Siellä oli myös ongelmia.
Eri ryhmät pysyttelivät erillään eri apostolien alaisina.
Joku sanoi: "Olen Paavalin puolta."
Pietarin kannattajat sanoivat: "Seuraamme Jeesuksen opetuslasta."
"Hän vaelsi ja eli Hänen kanssaan kolme vuotta."
Aina löytyy joku viisastelija, joka sanoo: -
"Emme seuraa ihmistä. Seuraamme Jeesusta."
Ihmiset kannattivat eri ryhmiä.
Inhimillinen uskollisuus on sitä, että jos hän seuraa Paavalia, -
hänen täytyy hylätä Pietari.
Jos haluaa olla uskollinen jollekulle, -
täytyy puhdistautua kaikesta muista sidoksista.
Joku saattaa tulla tänne ajatellen, -
että heidän täytyy hylätä heidän oma kristillinen tunnustuskuntansa.
Hän saattaa olla toisesta kaupungista ja tunnustuskunnasta.
Kiva, että hän on täällä, mutta yliluonnollista uskollisuutta -
ei pidä alentaa inhimillisen uskollisuuden tasolle, -
jossa uskollisuus jollekulle vaatii jonkun toisen tahon hylkäämistä.
Kuulumme protestanttiseen perinteeseen.
Liike on saanut nimensä vastustamisesta.
Jos katolisesta perinteestä tuleva liittyy meihin, -
hänen ei pidä erota omasta liikkeestään.
Usein kehotetaan hienovaraisesti hylkäämään vanha liike.
Ei kielletä suoraan, ettei pidä olla tekemisissä.
Usein sanotaan: "Hyvä, että tulit valoon siitä eksytyksestä."
Se on petoksellista.
On tärkeää arvostaa eri liikkeiden vahvuuksia, -
koska Herra sokaisee tarkoituksella silmämme asioille, -
joissa meidän täytyy kasvaa, jotta me tarvitsisimme toisiamme.
Menestys voi tehdä meistä itsevarmoja.
Luulemme osaavamme, mutta emme osaa.
Olen kiitollinen kaikista läpimurroista.
Olen vaatinut johtoryhmässä, -
etten halua toimia vain omaan suuntaukseemme kuuluvien kanssa.
Aina kun on tilaisuus, menen luterilaisten konferensseihin.
Minusta on ihanaa olla Hengellä täytettyjen luterilaisten seurassa.
Toimin katolisten ja muiden suuntausten kanssa.
Pidän sitä etuoikeutena.
Kaikilla ryhmillä on tarjottavana jotakin ainutlaatuista.
Jos joku väittää, että vaadimme oman suuntauksen hylkäämistä, -
tiedät sen olevan valhe. Se luo pohjan syvemmälle petokselle.
Korinton seurakunta sieti moraalitonta elämäntyyliä, -
jota jopa maailma paheksui.
Yhden seuraaminen ja toisen hylkääminen johti siihen, -
että he epäonnistuivat.
1. Kor. 3:1-4:ssä Paavali nuhtelee niitä, -
jotka eristäytyivät ja lähtivät seuraamaan yhtä.
Uskon hengelliseen johtajuuteen ja lojaaliuteen.
Korostan asian toista laitaa tänään.
Uskollisuuden ei pitäisi koskaan johtaa jonkun muun hylkäämiseen.
Paavali puhuu lihallisuutta vastaan.
Hän kysyy: "Ettekö ole lihallisia ja vaella ihmisten tavoin?"
Luultavasti kaikki ovat kuulleet, -
että kun möhlimme, joku sanoo: "Olemme vain ihmisiä."
Me olimme ihmisiä.
Sinä ja minä olimme ihmisiä.
Raamatun mukaan me olemme nyt uusia luomuksia.
Henki, joka herätti Jeesuksen kuolleista, -
asuu meissä ja muuttaa meitä Kristuksen kaltaisiksi.
Paavali tarkoittaa sitä, että koska Pyhä Henki on meissä, -
meillä ei ole oikeutta vedota inhimilliseen töppäilyyn.
Sinulla ei ole enää oikeutta elää tavallisen ihmisen elämää.
Henki, joka herätti Jeesuksen kuolleista, asuu sinussa.
Hän auttaa meitä nousemaan tavallisen elämän yläpuolelle.
Aamen. Se oli tärkeä seikka. Mennään eteenpäin.
Ne on otettava sillä hetkellä, kun ne tulevat.
Nyt tulemme luvussa outoon osaan.
Opetus perinnöstä kuuluu suosikkiopetuksiini.
Kuvittele istuvasi lakimiehen toimistossa.
Rikas omainen on kuollut. Olemme kaikki hänen perillisiään.
Perintö on kumma juttu Jumalan valtakunnassa.
Tavallisesti perintö saadaan, kun joku kuolee.
Hengen maailmassa sinun on kuoltava, jotta saat perinnön.
Siinä on pieni ero.
Lakimies ottaa esiin testamentin.
Hän lukee, mitä me saamme. Odotamme innoissamme.
Kaikki saavat saman osan.
"Älköön kukaan kerskatko ihmisistä, sillä kaikki on teidän," -
"teidän on Paavali ja Apollos ja Keefas."
He jakaantuivat eri ryhmiin, -
vaikka kaikki johtajat olivat heidän hyödykseen.
Paavali luetteli, missä he olivat hajaantuneet.
Sitten hän sanoo jotakin, mikä menee yli ymmärryksen.
"Teidän on Paavali, Apollos ja Keefas, teidän on maailma."
Maapallo annetaan teille.
Lopunaikojen teologiassa keskitytään paljolti siihen, -
että Jumala tuhoaa maapallon.
Sitten selviää, että saamme sen perinnöksi.
"Teidän on maailma, elämä, kuolema, nykyiset ja tulevat, kaikki."
"Te olette Kristuksen, ja Kristus on Jumalan."
Usein tämä kohta luetaan vain silmäillen, koska sitä ei ymmärretä
Jumala on luvannut antaa maapallon kansalleen.
Eräs asia suututtaa minua henkilökohtaisesti hyvin paljon.
On syntynyt vääristynyt ympäristöliike, -
joka ärsyttää minua suunnattomasti.
Se korottaa luomakunnan Luojan yläpuolelle.
On vähä-älyistä katsoa suunnittelua ja sanoa, ettei ole Suunnittelijaa.
Se turhauttaa minua, ellette huomaa.
Liike on kasvanut tyhjiössä, jonka seurakunta on saanut aikaan.
Jos seurakunta ei tarjoa sanomaa, tyhmyys nousee esiin.
Herra siis sanoo.
Helpotti. Paasaan samasta asiasta taas kolmen kuukauden kuluttua.
Paavali jatkaa: "Teidän on elämä."
Hallussamme on siis elämä, mutta myös kuolema.
Sitä kannattaa käyttää varoen.
Samoin kaikki nykyiset ovat meidän.
Pystymme hallitsemaan kaikkea, mikä on nykyhetkessä.
Paavali jatkaa: "Teidän on kaikki tuleva."
Kuinka voi omistaa jotakin, mitä ei vielä olekaan?
Olisi kiva opettaa siitä, mutta en tee sitä tänään.
Palataan jakeeseen 21.
"Älkää kerskatko ihmisistä, sillä kaikki on teidän."
Miksi Herra antaa meille kaiken?
Kaikella Hän tarkoittaa kaikkea, -
lukemattomia maailmankaikkeuksia, joista emme edes vielä tiedä, -
hengellisiä ja fyysisiä maailmoja, joista emme vielä edes tiedä.
Tutkijat ovat löytäneet planeettoja, -
joiden rinnalla omamme näyttää hiekanjyvältä.
Voimme mennä maailmamme sisällä mikroskooppiseen maailmaan.
Se on kaikki meidän.
Miksi Jumala antaa sinulle ja minulle -
taivaan, vallan, hallinnan, voiman ja puhtauden maailmat nyt -
eikä ikuisuudessa?
Se olisi minusta järkevämpää, koska hallitsemme Kristuksessa.
Miksi Jumala antaa ne nyt?
Joh. 16:ssa Jeesus sanoi opetuslapsille: -
Kaikki on Isän. Hän antaa kaiken minulle.
Minä annan kaiken teille.
Lähettämäni Pyhä Henki ilmoittaa kaiken teille.
Tämä teidän täytyy ymmärtää.
Jeesus Kristus on ikuinen Jumala. Hän ei ole luotu.
Jumalana Hänellä oli kaikki. Kun Hän tuli ihmiseksi, -
Hän luopui jumaluudestaan ja kaikesta, minkä Hän omisti.
Hän antoi uhrina kaiken, mitä Hän omisti, -
jotta Hän pystyi ristillä kärsimään rangaistuksen edestäni -
ja jotta minä saisin omakseni sen, minkä Hän ansaitsee.
Minusta Joh. 16 kuuluu Raamatun liikuttavimpiin kohtiin.
Jeesus sanoo, että kaikki annetaan Hänelle takaisin.
Hän peri kaiken ihmisenä.
Hän sai takaisin Ihmisen Poikana kaiken, mistä Hän luopui.
Hän luopui kaikesta Jumalan Poikana ja sai kaiken takaisin Ihmisenä.
Hän teki sen, jotta me saisimme olla Hänen kanssaperillisiään.
Hän sanoo meille: "Kaikki, mikä on Isän, on minun. Annan sen teille."
Miksi Hän antaa meille kaiken?
Koska tehtävämme on suuri ja tärkeä.
Jos ymmärrämme, mitä Jumala aikoo tehdä meissä ja kauttamme, -
käsitämme, ettei Jumala heitä mitään hukkaan.
Hän käski opetuslapsia keräämään ruokkimisihmeen tähteet.
Hän luo ylen runsaasti, mutta Hän ei tuhlaa.
Maailmankaikkeuden hallitsija antaa meille kaiken, -
koska Hän panostaa viisaasti ihmisryhmään, -
jolle on annettu tehtäväksi tuoda uudistus maailmaan.
Joh. 16:ssa on ällistyttävä kuva siitä, -
miten Jumala siirtää nuo varat meidän pankkitilillemme.
Kuvittele, että tämä lava esittää Jeesuksen kassaholvia.
Se sisältää kaiken, mikä on taivaassa ja maan päällä.
Hän sanoo: -
"Pyhä Henki ilmoittaa teille sen, mikä on minun."
Hän muuttaa koko perintöni sanalliseen muotoon -
ja siirtää sen ilmoitetun Sanan kautta tilillenne.
Aina kun Jumala puhuu, Hän siirtää taivaan varoja tilillemme.
Siksi sanotaan: "Ei ihminen elä vain leivästä," -
"vaan jokaisesta Sanasta, joka lähtee Jumalan suusta."
Jumala siirtää taivaan aarteita elämäämme, -
jotta voimme tuoda uudistuksen yhteiskuntaan.
Siirto tapahtuu, kun Jumala puhuu. Maailmat luotiin Jumalan Sanalla.
Kun Hän puhuu meille, Hän siirtää taivaan todellisuuksia sydämiimme.
Se on sisäisesti paljon suurempi kuin se, mitä me näemme ulkoisesti.
Tämä on totta.
Miksi Hän kieltää kerskaamasta ihmisistä?
Älkää alentako uskollisuuden käsitettä uskollisuuteen, -
jossa ollaan uskollisia yhdelle ja hylätään toinen.
Jos joku kerskaa ihmisistä, hän hylkää osia Kristus-ruumiista.
Hän ei saa perintöä eikä pääse osalliseksi kaikista asioista, -
joita tarvitaan tehtävien suorittamiseen.
Se, joka alentaa valtakunnan uskollisuuden -
ihmisuskollisuudeksi, ei saa varoja eikä valtaa, -
joita tarvitaan perustustyöhön maan päällä.
Se on valtakunnan käsitteen vääristämistä omaksi eduksi.
Älkää kerskatko ihmisistä, sillä teidän on kaikki.
Älkää estäkö pääsyänne kaikkeen, -
mitä tarvitaan uudistukseen, johon Jumala on meidät kutsunut.
Dan. 4. Onko meillä aikaa? On.
Muutaman tunnin kuluttua on uusi tilaisuus. Se on mahtavaa.
Dan. 4.
Hykertelen, kun ihmiset puhuvat vaikeista työpaikoista.
Heillä on pomo, joka harrastaa irtosuhteita, varastelee, -
kiroilee tai kertoo rivoja vitsejä.
Kuvittele Danielia.
Kun Daniel oli 15, vihollinen valtasi hänen kotikaupunkinsa, -
tappoi hänen vanhempansa, otti hänet vangiksi, kastroi hänet, -
vei hänet Nebukadnessarin hoviin, -
koulutti hänet babylonialaisella kielellä vieraassa kulttuurissa, -
opetti epäjumalien palvonnan -
ja istutti hänet noitien ja velhojen sekaan.
Babylonia oli demonisin valtakunta minkä maa on päällään kantanut.
Se oli kauhein pahan ja turmeluksen ilmentymä.
Daniel istutettiin kaiken sen keskelle.
Jumala antoi hänelle tehtäväksi palvella Nebukadnessaria.
Nebukadnessar oli Vanhan testamentin pahin huurupää.
Uuden testamentin vastaava huurupää oli Gadaran mielipuoli.
Yliluonnollisessa mielessä he olivat lähes epäinhimillisiä.
He olivat pahojen henkien riivaamia ja innoittamia.
Danielin tehtävä oli palvella kuningas Nebukadnessaria.
Kuningas ei osannut erottaa jumalista profeettaa noidasta.
Hän asetti Danielin noitien keskelle.
Kuvittele, että yrittäisit osoittaa puhtautta ja kristusmielisyyttä, -
ja pomosi pitäisi sinua saman- arvoisena noitien kanssa.
Kuvittele asuvasi ympäristössä, -
jossa kaikki muut olisivat sekaantuneet demonisiin voimiin.
Kuvittele palvelevasi Kuningasta, joka tekee itsestään patsaan -
ja tappaa jokaisen, joka ei kumarra sitä palvoen.
Nebukadnessar oli Vanhan testamentin pahin narsisti.
Hän tappoi kaikki, jotka eivät palvoneet hänen patsastaan.
Tätä kaveria Danielin piti palvella.
Mitä sanoit?
Entinen pomosi oli samanlainen.
Jeesus, auta.
Osaatteko kuvitella?
Koko kaupunki oli pahojen henkien valtaama.
Demoninen voima oli voimallisesti julkisesti läsnä.
Daniel oli asetettu sinne palvelemaan kuningasta.
Daniel nousi kuninkaan tietoisuuteen unien selityksellä.
Nebukadnessar oli nähnyt unen, joka vaivasi häntä.
Dan. 4:19, sivu 1239: -
"Silloin Daniel, jonka nimenä oli Beltsassar, hämmästyi hetkeksi," -
"ja hänen ajatuksensa peljästyttivät häntä."
"Kuningas sanoi: 'Älköön uni ja sen selitys sinua peljästyttäkö.'
"Beltsassar sanoi: -
"Koskekoon uni vihollisiasi ja selitys vastustajiasi."
Daniel antaa sitten unen selityksen.
Jumala aikoi tuomita kuninkaan, koska tämä oli ylpeydessään -
tehnyt itsestään jumalankuvan ja pakottanut kansan palvomaan sitä.
Hänellä oli valtavia ongelmia.
Jumala kertoo siitä hänelle unessa. Daniel ei halunnut kertoa sitä.
Minusta tässä näkyy Danielin ylivertainen uskollisuus.
Vastaavaa ei löydy muualta Raamatusta.
Unen tulkinta vaivasi Danielia, -
koska se tiesi tuomiota kuninkaalle.
Kuningas huomasi sen. Hän sanoi: "Älä pelkää vaan kerro."
Daniel vastasi: "Kunpa uni koskisi sinun vihollisiasi," -
"ei sinua."
Ollaan rehellisiä.
Tuhannesta kristitystä 999 kristittyä olisi sanonut: -
"Mitä minä sanoin!"
"Saat niittää sitä, mitä olet kylvänyt."
"Olet ollut jumalaton, ja Jumala tuomitsee sinut."
Jumala pystyi antamaan tuomion, koska Daniel oli kuninkaan kanssa.
Jumala kurittaa, kun lähellä on ihmisiä, -
jotka pysyvät armollisina ja uskollisina.
Joku sanoo: "Meidän on pysyttävä erossa maailman saastutuksesta."
Sanopa se Jumalalle. Hän lähetti Danielin demoniseen kaupunkiin -
jumalattoman kuninkaan palvelijaksi.
Jumala antoi hänelle tuon tehtävän.
Käytämme pyhyyden ja puhtauden periaatteita tekosyinä, -
jotta meidän ei tarvitsisi luopua mukavuudestamme.
Sanoma toi uudistuksen riivatulle kuninkaalle.
Hänestä tuli toinen Raamatun kahdesta suuresta sankarista, -
joiden elämät uudistuivat.
Toinen sankari löytyy UT:sta. Hän on Gadaran riivattu.
Mies oli niin riivattu, että häntä tuskin tunnisti ihmiseksi.
Hän on kauhuesimerkki pahojen henkien riivaamasta.
Hän heittäytyi Jeesuksen jalkojen eteen. Jeesus vapautti hänet.
Kaupunki järkyttyi, kun mies tuli terveeksi.
Kaikki oli hyvin niin kauan, kun mies oli riivattu.
Kun mies parani, ihmiset syyttivät siitä pahoja henkiä.
Jumalan läsnäolo on ollut poissa seurakunnasta niin kauan, -
että kun Hän ilmestyy, ihmiset pitävät sitä paholaisena.
Ihmiset näkivät miehen puettuna ja tervejärkisenä.
Jeesus oli ajanut avoimesti pahat henget hänestä ulos.
Hän vapautti miehen ja kutsui hänet pimeydestä valkeuteen.
Kauhuesimerkki muuttui täysin, kun Jeesus vapautti hänet.
Se on ällistyttävä esimerkki vapautumisesta.
Vanhassa testamentissa Danielin tehtävä oli enemmän salattu.
Se oli yhtä voimallinen.
Jumala otti pienen palasen hapatetta, Danielin, -
ja asetti hänet babylonialaiseen järjestelmään, -
joka oli niin turmeltunut, -
että se on vielä tänäänkin pahuuden ja turmeltuneisuuden symboli.
Danielin tehtävä oli palvella Babylonian päämiestä.
Pieni palanen hapatetta vaikutti koko järjestelmään.
Hän eli vanhurskaasti ja puhtaasti.
Kaikki muut olisivat sanoneet: -
"Kuningas, saat nyt ansiosi mukaan. Olen yrittänyt palvella sinua."
"Silti sinä kapinoit Jumalaa vastaan."
Silloin kun useimmat olisivat ilkkuneet kuninkaalle, -
Daniel seisoi hänen rinnallaan.
Hän sanoi: -
"Kunpa tämä sana olisi kohdistettu vastustajillesi."
Osaatteko kuvitella, millaista se mahtoi olla?
Hän yritti elää turmeltuneessa kaupungissa vanhurskaasti.
Hänen perheensä oli tapettu.
Hän oli joutunut käsittelemään anteeksiantoa.
Meistä useimmat olisivat langenneet kiusaukseen sanoa: "Minähän sanoin"
"Olen yrittänyt varoittaa sinua."
Hän ei hyväksynyt syntiä Nebukadnessarin elämässä, -
mutta hän päätti seisoa Nebukadnessarin rinnalla, -
kun Jumalan tuomio oli kohtaamassa häntä.
Sellainen uskollisuus on erittäin harvinaista.
Sen seuraukset olivat kerrassaan ihmeelliset.
Luetaan Dan. 4:34.
"Sen ajan kuluttua minä, Nebukadnessar," -
"nostin silmäni taivasta kohti, ja minun järkeni palasi."
"Ja minä kiitin ja ylistin Korkeinta."
Nebukadnessar eli seitsemän vuoden ajan kuin villieläin.
Hän menetti järkensä. Hänen hiuksensa olivat pitkät kuin sulat.
Hän näytti eläimeltä.
Hän oli ollut suuren valtakunnan kuningas.
Hän söi kedolla ruohoa kuin härkä.
Sitten hänen järkensä palasi.
Ensimmäisenä hän kiitti ja ylisti Jumalaa.
Se on voimallinen esimerkki salaisesta palvelutyöstä.
On aikoja, jolloin tarvitaan avointa palvelutyötä.
Silloin täytyy puhua kadulla ja koputtaa ovelle.
Silloin täytyy kysyä suoraan, voiko rukoilla henkilön puolesta.
On myös toisenlaisia aikoja, -
ja vaaditaan viisautta, jotta tietää eron.
Silloin uudistuksen avaintekijänä on salainen palvelutyö.
Silloin kunnioitamme kutsun liike-elämään saanutta.
Emme halua järkyttää hänen mahdollisuuksiaan liike-elämässä -
kailottamalla julkisesti ihmeistä, joita olemme kokeneet.
Se on sitä, että arvostamme sen ihmisen paikkaa yhteiskunnassa.
Rakennamme pitkän ajanjakson vaikutusta. Se on uskollisuutta.
Uskollisuus vaatii suuria panoksia, mutta sen tuotto on huikea.
Tein hakuja sanalla "uskollisuus" NASB-raamatunkäännöksestä.
Tarkastelin hepreankielisen sanan merkitystä.
"Uskollisuus" Sananl. 20:ssä -
merkitsee omistautumisen tekoja.
Ajattele sitä.
Ne ovat tekoja, jotka ovat seurausta sitoutumisesta.
Jokainen kuuluttaa omaa uskollisuuttaan, -
koska heillä on tietty muilta saatu kunnian mitta.
Tämänkaltainen uskollisuus on sitä, -
että me puolustamme jotakin, mikä tulee helposti väärinymmärretyksi.
Danielilla oli vanhurskaat ystävät, Sadrak, Mesak ja Abednego.
He pelastuivat tulisesta pätsistä. Heitä oli neljä.
Neljä
He toivat uudistuksen kansakuntaan.
Joskus uskollisuus merkitsee sitä, -
että seisoo niiden rinnalla, joita Jumala aikoo kurittaa.
Hän haluaa, että heidän rinnallaan on joku, kun he palaavat järkiinsä.
Silloin he muistavat sinut.
Nebukadnessar ylisti Jumalaa.
Jae 37: "Minä, Nebukadnessar, ylistän Taivaan Kuningasta," -
"sillä kaikki Hänen työnsä ovat totiset ja Hänen tiensä oikeat."
"Hän voi nöyryyttää ne, jotka ylpeydessä vaeltavat."
Hänellä oli siitä henkilökohtainen todistus.
Gadaran miehellä oli voimallinen kohtaaminen.
Avoin palvelutyö toi uudistuksen koko jumalattomalle alueelle.
Jeesus ja opetuslapset ajettiin ulos alueelta.
Kun Jeesus tuli seuraavan kerran, kaikki tulivat kuuntelemaan -
koska voimakohtaamisen vaikutus oli muuttanut koko alueen.
Olemme onnistuneet siinä melko hyvin.
Toinen tapa on pimeyden järjestelmiin istuttaminen.
En tiedä, miksi odotamme epä- vanhurskaiden elävän vanhurskaasti.
Meidät istutetaan järjestelmiin, ei hallitsemaan, vaan palvelemaan -
ja osoittamaan Jumalan rakkautta.
Kun Jumalan tuomio kohtaa jotakuta, olemme mahdollisimman lähellä häntä
Hän tarvitsee sinua, kun hän tulee järkiinsä.
Hänen täytyy pystyä muistamaan, miltä elämän pitäisi näyttää -
ja miten toimia elämän ongelmissa.
Avoin ja salainen palvelutyö
Näiden kahden kautta niin Vanhassa kuin Uudessakin testamentissa -
saatiin kaksi miestä uudistettua mahtavalla tavalla.
Gadaralainen ja Nebukadnessar ryhtyivät palvomaan Jumalaa.
Olen kiitollinen siitä, ettei minun tarvitse puhua uskottomille.
Näen suurta uskollisuutta täällä ja muualla kaupungissamme.
Olen siitä hyvin kiitollinen.
Meidän on mentävä vielä askel syvemmälle -
soluttautumalla salassa babylonialaiseen yhteiskuntaan -
ja osoitamalla todellista rakkautta ja armollisuutta.
Osoitamme uskollisuutta, emmekä luovuta, jos näemme jonkun kaatuvan
Sen sijaan seisomme rinnalla ja rukoilemme hänen puolestaan.
Olemme paikalla, kun he tulevat järkiinsä, -
jotta he näkevät, millaista on jumalinen elämä, -
ja alkavat ylistää Jumalaa.
On etuoikeus tuoda uudistus uskollisuuden kautta.
Nouskaa seisomaan.
En tiedä, mitä kumpuaa mieleesi elämäsi varrelta, -
kun kuulet tämänkaltaisen sanoman.
Koen, että kaupungin uudistusprosessissa -
tahdon muistuttaa vuosia sitten saamastamme profetiasta.
Kun Kristuksen rakkaus saa vallata yhden kaupungin, -
uudistumisaalto pyyhkäisee yli koko kansakunnan.
Taistelemme Reddingin kaupungin ja koko alueen puolesta, -
jotta se tulisi Kaikkivaltiaan ja Hänen armonsa vaikuttamaksi.
Se tapahtuu henkilökohtaisissa kontakteissa katutyössä, -
jalkapallo-otteluissa, työelämässä ja naapurustoevankelioinnissa.
Tahdon korostaa tänään toisenlaista palvelutyötä.
Jumala käyttää meitä suolana, valona ja hapatteena.
Hän sirottelee meitä järjestelmään -
mukanamme Jumalan valtakunnan arvot ja uskollisuus elämäntapana.
Voimme julistaa sanomaa elämäntapamme kautta niin, -
että sitä ei voisi pukea sanoiksi.
Daniel ei saarnannut siitä, mitä on uskollisuus.
Hän ei sanonut: "Olin rinnallasi, vaikka minun ei olisi tarvinnut."
On vain Valtakunnan voima.
Jumalan valtakunta on kuin hapate, -
joka sekoitetaan taikinaan, kunnes se vaikuttaa koko taikinaan.
Jumala antoi meille kaiken, koska tarvitsemme sitä kaikkea.
Laita käsi sydämellesi. Tahdon rukoilla puolestasi.
Isä, kiitos siitä etuoikeudesta ja tehtävästä, jonka olet antanut.
En ymmärrä, mitä tarkoittaa se, että meidän on kaikki: -
elämä, kuolema, nykyiset, tulevat.
Se herättää minut sisäisesti, kun luen sen.
Se herättää halun antautua ja huutaa Sinulta apua ja johdatusta.
Auta meitä uskossamme, omistautumisessa Sinulle -
ja vaeltamisessa Jumalan valtakunnan totuuksissa.
Rukoilen niiden puolesta, joiden elämäntavaksi on tullut uskottomuus
Tuo tällä hetkellä vapautus liiton rikkomisen kierteestä.
Anna seurakunnallemme se armo, -
että uskollisuutemme vaikuttaisi kaupunkiin ja sen ympäristöön.
Rukoilen Jeesuksen nimessä.
Tahdon vielä puhua Ray Larsonista ja kiinteistökaupasta.
Ray Larson oli seurakunnan pastori ennen minua.
Bethel-seurakunnan tilat olivat aiemmin joen rannalla Bluffsissa.
Reddingin alueella toimii kuuluisa McConnell-säätiö.
Rouva McConnell eli silloin vielä. Hän tahtoi ostaa kiinteistön.
Ray Larson sopi hänen kanssaan kiinteistön myymisestä.
Sitten eräs toinen teki Raylle paljon suuremman tarjouksen.
Ray ja rouva McConnell olivat tehneet vain suullisen sopimuksen.
Nyt Roy sai suuremman tarjouksen.
Ray piti kiinni rouva McConnellin kanssa tekemästään sopimuksesta.
Hän ei puhunut mitään suuremmasta tarjouksesta.
Hän piti kiinni sopimuksesta hiljaisesti ja nöyränä.
Rouva McConnell kuuli muuta kautta, -
että seurakunnalle oli tarjottu kiinteistöstä enemmän.
Ray piti kiinni suullisesta sopimuksesta.
Se kosketti rouva McConnellia niin, -
että hän järjesti seurakunnalle hyvin matalakorkoisen lainan, -
jonka avulla rakensimme nämä tilat.
Lisäksi hän antoi avokätisen lahjoituksen.
Uskollisuus maksaa paljon, -
mutta pidemmän päälle se maksaa itsensä takaisin.
Suomennos: Marianne Tenetz